മുട്ടില് മരംക്കൊള്ളക്കേസ്: അഗസ്റ്റിന് സഹോദരങ്ങള്ക്ക് ജാമ്യം വയനാട്: മുട്ടില് മരംക്കൊള്ളക്കേസില് അഗസ്റ്റിന് സഹോദരങ്ങള്ക്ക് ജാമ്യം. ആന്റോ അഗസ്റ്റിന്, റോജി അഗസ്റ്റിന്, ജോസുകുട്ടി അഗസ്റ്റിന് എന്നിവര്ക്കാണ് ജാമ്യം ലഭിച്ചത്. സുല്ത്താന് ബത്തേരി ജുഡീഷ്യല് ഫസ്റ്റ് ക്ലാസ് മജിസ്ട്രേറ്റ് കോടതിയാണ് ജാമ്യം അനുവദിച്ചത്. പ്രതികള് അറസ്റ്റിലായി 60 ദിവസം പിന്നിട്ടിട്ടും കുറ്റപത്രം സമര്പ്പിക്കാത്ത പശ്ചാത്തലത്തിലാണ് ജാമ്യം. മുട്ടില് മരം മുറി കേസില് നാല്പ്പത്തിമൂന്ന് കേസുകളായിരുന്നു മേപ്പാടി ഫോറസ്റ്റ് റെയ്ഞ്ച് ഓഫീസര് എം.കെ സമീറിന്റെ നേതൃത്വത്തില് രജിസ്റ്റര് ചെയ്തിട്ടുണ്ട്. ഇതില് 36 കേസുകളിലും പ്രധാന പ്രതികളായിരുന്നു മുട്ടില് അഗസ്റ്റിന് സഹോദരങ്ങള്.The post മുട്ടില് മരംക്കൊള്ളക്കേസ്: അഗസ്റ്റിന് സഹോദരങ്ങള്ക്ക് ജാമ്യം first appeared on MalayalamExpressOnline.